text: [{"text_idx": "#000002", "text": "Br\u00e6v til foreldur i\u0301 sku\u0301lanum \u2013 d\u00f8mi 2"}, {"text_idx": "#000003", "text": "Ein mamma at gentu vi\u00f0 ADHD hevur deilt si\u0301tt br\u00e6v, sum hon skriva\u00f0i til foreldrini i\u0301 sku\u0301lanum. Vit hava kalla\u00f0 gentuna XX, so br\u00e6vi\u00f0 er dulnevnt. Tu\u0301 ert v\u00e6lkomin at kopiera tekstin og gera ti\u0301tt egna br\u00e6v. Ta\u00f0 kann til d\u00f8mis deilast a\u0301 telduposti vi\u00f0 allan foreldrabo\u0301lkin ella i\u0301 facebookbo\u0301lkinum hja\u0301 flokkinum."}, {"text_idx": "#000004", "text": "Ta\u00f0 er ikki l\u00e6tt at skriva hetta br\u00e6vi\u00f0, ti\u0301 ta\u00f0 er alti\u0301\u00f0 so kenslubori\u00f0, ta\u0301 ta\u00f0 sny\u0301r seg um si\u0301tt egna barn."}, {"text_idx": "#000007", "text": "Nu\u0301 er ti\u0301\u00f0in komin til, at vit mugu innsi\u0301ggja, at sku\u0301lin ho\u0301skar ikki til XX. Hon hevur bru\u0301k fyri einum sta\u00f0, har hon kann tri\u0301vast og vera hon \u2013 og ikki bara vera \u201ca\u0301 si\u0301\u00f0ulinjuni\u201d uttanfyri flokkin, ti\u0301 hon ikki megnar ta\u00f0 sama sum hini. At bli\u0301va vi\u00f0 at pressa eitt barn, i\u00f0 tri\u0301vist illa, er ikki r\u00e6tt. So aftana\u0301 summarferiuna fer hon at byrja i\u0301 \u00f8\u00f0rum sku\u0301latilbo\u00f0i, har fleiri onnur b\u00f8rn ganga, sum ikki megna at ganga i\u0301 vanligum fo\u0301lkasku\u0301la. Vit vo\u0301na, at ta\u00f0 fer at broyta hennara hug til at l\u00e6ra og gera hana gla\u00f0ari"}, {"text_idx": "#000008", "text": "At enda, so vilja vit bara siga, at vit hava alti\u0301\u00f0 kent okkum v\u00e6l i\u0301 flokkinum og vilja takka fyri ti\u0301\u00f0ina higartil Tit eiga n\u00f8kur fitt b\u00f8rn, sum alti\u0301\u00f0 hava veri\u00f0 bli\u0301\u00f0 vi\u00f0 XX, men hon megnar ti\u0301verri ikki so v\u00e6l at skapa ny\u0301ggj vinarbond. Hon hevur ikki veri\u00f0 so no\u0301gv vi\u00f0 i\u0301 ti\u0301 sosiala i\u0301 seinastuni, men hon hevur hugna\u00f0 s\u00e6r, ta\u0301 hon hevur veri\u00f0 vi\u00f0 Og hon fer heilt vist at halda sambandi\u00f0 vi\u00f0 vinkonurnar fra\u0301 sku\u0301lanum."}, {"text_idx": "#000009", "text": "Vit vo\u0301na, at hetta gevur tykkum sindur av innlit i\u0301 okkara og hennara st\u00f8\u00f0u. Og vit vo\u0301na ta\u00f0 ger ta\u00f0 l\u00e6ttari at lofta tykkara b\u00f8rnum, um tey tosa um XX og hava spurningar um ADHD, eisini seinni, um tey m\u00f8ta \u00f8\u00f0rum vi\u00f0 li\u0301knandi avbjo\u0301\u00f0ingum."}, {"text_idx": "#000010", "text": "Um tit sita vi\u00f0 spurningum, so eru tit alti\u0301\u00f0 v\u00e6lkomin at spyrja."}]